**Буа районы Яңа Тинчәле**

**авыл җирлеге башлыгы – Мадышев Радик Камил улының чыгышы**

Хөрмәтле Ранис Рафисович, хөрмәтле президиум, иптәшләр һәм коллегалар. Сезнең карамакка Яңа Тинчәле авыл җирлеге башкарма комитетының 2020 елгы эшчәнлеге турында отчет тәкъдим итәм.

Авыл җирлеге ел дәвамында үзенең эшен бюджет учреждениеләренең эшчәнлеген алып баруга, авылларда халыкның көнкүрешен төрле яклап яхшыртуга, халыкның күпкырлы ихтыяҗларын үтәүгә, авылларның чисталыгын, иминлеген тәэмин итүгә, эчке тәртипне саклауга һәм башка халыкка кагылышлы мәсьәләләрне хәл итүгә юнәлдерә.

Яңа Тинчәле авылы җирлегенә ике авыл - Яңа Тинчәле һәм Яңа Чынлы авыллары керә. Ике авылга 20 километр урам юллары булып, шуның 8 километры асфальт, 4 километр 603 метры шебень белән түшәлгән. Ике авыл да газ, ут белән тәэмин ителгән. Бүгенгесе көнгә авыл җирлегендә 368 йорт бар, шуларның 322 се - Яңа Тинчәледә, кеше яши торган йортлар - 232. Яңа Чынлыда барысы 46 йорт, шулардан кеше яши торганнары - 20. Шул йортларда барысы 459 кеше яши. Шуларның 429 ы - Яңа Тинчәледә, 30 ы - Яңа Чынлыда.

|  |  |  |  |  |  |  |
| --- | --- | --- | --- | --- | --- | --- |
| Наименование населенного пункта | всего | | в том числе | | | |
| хозяйств | населения | отсутствующих | | наличных | |
| хозяйств | населения | хозяйств | населения |
| с. Новые Тинчали | 322 | 554 | 90 | 150 | 232 | 404 |
| с. Новая Цильна | 46 | 41 | 26 | 13 | 20 | 28 |
| Итого | 368 | 595 | 116 | 163 | 252 | 432 |

Яңа Тинчәле авылы җирлегендә бүгенгесе көнгә:

хезмәт ветераннары – 40;

чечен сугышы ветераны – 1;

әфганчы – 1.

Яшь буенча аерып карасак:

пенсионерлар – 244;

эшкә яраклы кешеләр – 145;

мәктәп яшендәге балалар – 32;

мәктәпкәчә яшьтәгеләр – 11;

Яңа Тинчәле авыл җирлегендә күп балалы **3** гаилә бар. Инвалидлар – **73** кеше. Шуларнын **1** группадагысы – **5**, **2** группада – **29**, **3** группага ия – **39** кеше яши.

Югарыда әйтеп үтелгән саннардан күренгәнчә, авылда яшьләр бик аз, күбесе халык пенсия яшендәгеләр. Ялгыз кешеләр бик күп. Бу, әлбәттә, бер генә еллык проблема түгел, соңгы елларда авылларда яшьләр калмау бик күп жирлекләргә хас күренеш. Бала табу юк дәрәҗәсендә. Үткән ел бары тик **3** сабый гына дөньяга аваз салды, **12** кеше үлде. Авылга килүчеләр – **5**, ә китүчеләр исә – **6** кеше. Шулай итеп авылда барлыгы - **10** кеше кимегән.

2019 елда самооблажение акчасы Яңа Тинчәле авылы җирлегендә юллар төзүгә тотылды. Ул бер кеше башына 500 сум тәшкил итте. Барлыгы 200 000 сум акча җыйдык, хөкүмәт шуңа 800 000 сум өстәгәч, ул 1 000 000 сум тәшкил итте. Бу акчаларга 453,7 метр шебень юл салынды. Болар:

* Энгельс урамына – 165,0 м.
* Тукай урамына – 80,0 м.
* Фрунзе урамына – 128,7 м.
* Пушкин урамына – 60,0 м.
* Мир урамына – 20,0 м.

Барлыгы – **453,7** метр юл салынды.

Шулай итеп, Яңа Тинчәле авылы җирлегендә барлык юл төзелеше дә тәмамланды.

Авыл уртасындагы басмага самообложение акчасына капиталь ремонт үткәрелде. Барлыгы **32 968** сумлык эш башкарылды.

Кулланылмыйча **242 032,04** сум акча калды.

Безнең Яңа Тинчәле авылы җирлегендә халкыбызның көнкүрешен тәэмин итәр өчен барлык шартлар да тудырылган. 2 авылны берләштергән “Дружба” агрофирмасының 2 нче филиалы Яңа Тинчәле бүлекчәсе, 1 урта мәктәп, 1 балалар бакчасы, 2 фельдшер-акушерлык пункты, 2 мәдәният учреждениесе, 1 китапханә, 1 почта, 4 шәхси кибет халыкка хезмәт күрсәтәләр, 2 мәчет бар.

Авыл җирлегендә Яңа Тинчәле урта мәктәбе эшли. Анда **32** укучы белем ала, **11** укытучы, **4** техник персонал эшли. Шул ук бинада балалар бакчасы эшләп килә. Балалар бакчасында бүгенгесе көндә **4** бала тәрбияләнә. Авыл җирлегендә мәктәпкәчә яшьтәге **11** бала бар.

Яңа Тинчәле авылында фельдшер-акушерлык пункты һәм Яңа Чынлы авылында фельдшерлык пункты эшләп килә. Яңа Тинчәле ФАПында **2** кеше, Яңа Чынлыда **1** кеше хезмәт күрсәтә.

Авыл җирлегендә мәдәният өлкәсендә ике учреждение эшләп килә: Яңа Тинчәле мәдәният йорты һәм Яңа Чынлы авыл клубы. Мәдәният йортларының торышы яхшы: җылы, якты, чиста.Барлык бәйрәмнәр дә даими үткәрелә. Яңа ел, 23 Февраль, 8 Март, авылыбызнын данлыклы шәхесләре белән очрашулар, Жину бәйрәме, Сабантуй, агитбригада чыгышлары, төрле концертлар оештырыла.

Авыл җирлегендә халыкка бер китапхәнә хезмәт күрсәтә. Китапхәнә кадр белән тәэмин ителгән. Компьютерлар белән җиһазландырылган. Китапхәнәнең китап фонды ел дәверендә яңартылып тора. Китапхәнә бинасында ук туган якны өйрәнү музее эшләп килә.

Яңа Тинчәле авыл җирлегендә бер почта бүлеге урнашкан, анда **4** хезмәткәр халыкка хезмәт күрсәтә.

Яңа Тинчәле авылында халыкка сәүдә хезмәтен **4** шәхси кибет күрсәтә. Товар әйләнеше 2019 елда 4,8 млн сум тәшкил итте. Кибетләрдә халыкка яшәү өчен кирәк булган барлык төр продуктлар, кирәк-яраклар да бар. Бер кибеттә спиртлы эчемлекләр сатыла. Яңа Чынлы авылында кибет юк. Анда атнага бер тапкыр автолавка килә.

Авыл халкына рухи ярдәм биреп авылыбызда **2** мәчет эшли.

Су мәсьәләсенә килгәндә, Яңа Тинчәле авылында 17 километр озынлыктагы водопровод төзек кенә эшләп килә. Яңа ел алдыннан гына яңа насос салынды, Азизов Илмас ярдәме белән.

Авылда тормышның асылы күп итеп терлек асраудан гыйбарәт.

2020 елның 1 нче январенә Яңа Тинчәле авыл җирлегендә барлыгы:

**397** баш эре мөгезле терлек, шулардан: **173** баш сыер, **224** баш башка төрле эре мөгезле терлек, сарыклар һәм кәҗәләр – **466** баш, атлар һәм тайлар саны **- 33**, **178** оя умарта кортлары, төрле кош-кортлар саны – **1870** баш теркәлгән.

Иң күп сыер асраучы хуҗалыклар:

Аббазов Альфис – 17 сыер;

Алиев Рузил – 12 сыер;

Замалетдинов Фариз – 8 сыер;

Хасанов Ильнур – 7 сыер;

Валиев Ильдус – 7 сыер;

Сабирзянов Илнур – 6 сыер;

Шарафутдинов Илнур – 5 сыер;

Булатов Иршат – 5 сыер.

Пай жирләренә ярыйсы гына куләмдә ашлык өләшенде, тик бу ашлык кына куп терлек асрарга җитми. Республика җитәкчелеге дә авыл халкының хәленә керергә торыша, хөкүмәт тарафыннан льготалы кредит, субсидияләр бирелә. Быел ул бер сыер асраучыларга - **2000** мең сум, ике сыер асраучыларга - **3000** мең сум, өч һәм аннан артык сыер асраучыларга бер башка - **4000** мең сум тәшкил итте. 1 нче январьга бирелгән отчет нигезендә, 2019 елда **155** сыерга **566 500** сум, **33** кәжәгә **500** сумнан **16** **500** сум субсидия бирелде.

Сыерларын арттыручы хуҗалыкларга өстәмә рәвештә район субсидиясе дә каралган, ул 2019 елда **1** сыер башына - **5000** мең сум тәшкил итә. 1 кварталда **5** хуҗалыкта **6** сыер артты, шуларга **30 000** сум , **4** кварталда **6** хуҗалыкта **7** сыер артты, аларга **35 000** сум акча бирелде.

Сыер асрау белән белән берлектә авылда бозаулар үстерүчеләр, йөзләгән каз, бройлер, үрдәк асраучы хуҗалыклар, умартачылык белән шөгылъләнүчеләр бар. Бу чорда да авыл кешесе югалып калмый, һәркем хәленнән килгәнчә үз-үзенә эш таба, гаиләсен туендыра. Авыл Советы аларга хәленнән килгәнчә ярдәм итә, торле программаларда катнашу мөмкинлеген бирә. Быел, мәсәлән, кош-корт алып үстерүче **45** хуҗалыкка субсидиягә документлар җыеп тапшырылды, аларга барлыгы **413 180** сум акча күчте.

Авылда ел дәвамында шәхси хуҗалыклардан сөт җыела. Халыктан сөт җыюны 2 кеше башкара: Фахрутдинов Илгиз һәм Хисамутдинов Эсфир. Бүгенге көндә сөт бәясе икесендә дә **24** сум. Сөтнең уртача 1 литры 2019 елда 20 сум 58 тиен туры килә.

Авыл җирлегендә **27** ИП һәм КФХ бар. Авыл хужалыгында кече эшмәкәрлекне үстерү очен төрле программалар эшләп килә. Мәсәлән, КФХ Сибгатуллов Ильмир “Начинающий фермер” программасында катнашып 1 500 000 сум акча отты, шуңа яна МТЗ-82 тракторы алды. КФХ Шарафутдинов Фанис төрле программаларга катнашып 10 600 000 сумлык авыл хуҗалыгы техникасы алып материаль-техник базасын яхшыртты. КФХлар барысы да җир белән эшлиләр.

|  |  |  |
| --- | --- | --- |
| **СВЕДЕНИЕ о фермерских хозяйствах** | | |
| № п.п. | Наименование КФХ | Посевные площади в 2019 году |
| 1 | КФХ Шавалеева Э. Р. | 1640 |
| 2 | КФХ Шарафутдинов Ф.Б. | 951 |
| 3 | КФХ Сибгатуллов Ф.Г. | 819 |
| 4 | КФХ Хасанов М.Ф. | 360 |
| 5 | КФХ Юнусов Р.Р. | 140 |
| 6 | КФХ Валиев А.З. | 120 |
| 7 | КФХ Тазетдинов Н.Я. | 100 |
| 8 | КФХ Хасанова А.Ф. | 65 |

Авыл Советы үзенең эшчәнлеген Устав нигезендә алып бара. Бүген авыл җирлегенә 33 төрле эш йөкләтелгән. Карар, беркетмәләр администрациягә, прокуратурага тапшырылып барыла, алар тарафыннан тикшерелә. Авыл Советының эше күпкырлы, ул үзенең эшчәнлеген халыкка таянып эш итә. Ел әйләнәсе 18 утырыш узып, шуларда 28 сорау каралды. 399 төрле справкалар бирелде, 15 довереннность язылды. 457 кеше авыл советына мөрәҗәгать итте. Мөрәҗәгать итүчеләрнең төп сораулары:

1. Төрле справкалар, белешмәләр
2. Урамнарны кардан чистарту
3. Урам багана утларын турайту
4. Гаилә хәлләре буенча

Тәртипсезлек очраклары буенча чара күрү сорап һәм башка төрдәге сораулар белән халык авыл советына мөрәҗәгать итә. Әлбәттә һәр сорауны, мөрәҗәгатне уңай хәл итеп булмаса да, кешене тыңлап, аңлап, хәленә кереп ничек булса да ярдәм итәргә торышабыз. Күп сораулар халык белән очрашулар (сходлар) үткәргәндә чишелә.

Авыл җирлегендә налог җыю елдан-ел катлаулана. Авылдан күптән киткән хуҗалыклар белән җир налогы буенча авырлык килеп чыга. Күп еллар буе җирдән кулланмаучылар налог түләргә теләми. Күбесенең адресы да юк. Яңа Чынлыда мондый хуҗалыклар аеруча күп. Ничек кенә булмасын, налогларны вакытында түләргә тырышыйк. Чөнки налогларны түләмәгән очракта төрле санкцияләр кулланылачак.

Авыл җирлегендә каты көнкүреш калдыкларын түгү хәзер яңача оештырылды. 10 көнгә бер тапкыр чуп машинасы килэ. Тик авыл җирлегендә башка төрле калдыклар да бар бит. Аларны теләсә кая ташларга тырышмыйк. Һәрберебез навозны бакчага түгә ала, утынны кисеп ягарга, ә тимер-томырны меаллоломга илтергә була.

**2020 нче елда торган бурычлар:**

1. Авылның чисталыгын, санитар-эпидимиологик хәлен контролдә тоту:

* йорт тирәләрен чистартү,төзекләндерү,
* авыл советы территориясендәге учреждениеларны үрнәк хәлдә тоту;

1. Йорт-жирләрне оформить итеп бетерү;
2. Бөек Ватан сугышында җиңүнең 75 еллыгын лаеклы каршылау;
3. Зиратларны һәрдаим чистарту, карап тору, буяу;
4. Налогларны үз вакытында җыюны контролдә тоту;
5. Авылда терлек баш санын саклап калу буенча:

* гаилә фермаларын булдыру
* азык туплау өчен мөмкинлекләр тудыру;

**Хөрмәтле авылдашлар!**

Авыл халкы иртә яздан ук үзләренең капка алларын чистартып, тәртипкә китереп торалар, жәйге чорда үз йортлары каршында чәчәкләр үстеру матур гадәткә керде, бу авылга өстәмә ямь биреп тора. Авыл халкы үзләренең каралты-кураларын яңартып тора, шифер түбәләрне профнастилга, койма-капкаларны тимергә алыштыра. Күргәнебезчә, авыл халкының елдан-ел көнкүреше, тормыш шартлары яхшыра, алга бара дип әйтәсе килә.

Бүгенге җыенда әйтеп үтәсе килә: авылыбызның чисталыгын, матурлыгын, төзеклеген булдыру, саклау өчен, авылыбызда урнашкан учреждение, предприятие, һәрбер шәхси хуҗалык үзенең өлешен алга таба да кертер дип ышанып калабыз.

Авылнын чисталыгын саклауда авыл советы, мәдәният йорты хезмәткәрләре күп көч куя. Буш йортларнын капка төпләрен даими чабып чистарталар. Үзара салым акчаларын тиешле вакытында тапшырып, җир, мөлкәт салымнарын вакытында түләп, авылыбыз киләчәгенә битараф булмавыгызны сорыйбыз, чөнки туган төбәгебезнең торышы, халкыбызның тормыш-көнкүреше, яшәеше һәм киләчәк буынның матур, социаль яктан нык, перспективалы авылда яшәве, бары тик бездән, һәр кешенең үз туган төбәгенә үз өлешен кертүдән тора.

Авылның яшәеше һәм уңышлы үсеше - ул авыл халкы һәм авыл җирлекләре башлыкларының үзара уңышлы эшләү нәтиҗәсе. Аңлашып, хакимият һәм халык арасында ышанычлы мөнәсәбәт урнаштырып кына моңа ирешеп була. Республика исә, үз чиратында, моның өчен кирәк булган барлык шартларны да тудырырга тырыша.

Әлбәттә, докладта гына авылларыбызның тормышындагы һәр нечкәлекне, һәр әйтеләсе, эшләнәсе эштә тукталып китеп булмый. Шуңа күрә, үзегезнең чыгышларыгызда тулыландырырсыз, үз тәкъдимнәрегезне әйтерсез дип ышанып калам. Шуның белән отчет доклады тәмам.

Үз авылларыбызның киләчәге якты, еллар имин булсын, куйган максатларыбызга ирешергә Ходай насыйп итсен!

**Игътибарыгыз өчен зур рәхмәт!**